PLANB คว้าสิทธิบริหารประโยชน์สมาคม “ฟุตบอล” ระยะสัญญา 8 ปี
PLANB คว้าสิทธิบริหารประโยชน์สมาคม “ฟุตบอล” ระยะสัญญา 8 ปี
16 ก.ย. 2563

บริษัท แพลน บี มีเดีย จำกัด (มหาชน) หรือ PLANB แจ้งว่าตามที่สมาคมกีฬาฟุตบอลแห่งประเทศไทย ในพระบรมราชูปถัมภ์ (สมาคมกีฬาฟุตบอลฯ) ได้ประกาศเปิดรับสมัครข้อเสนอเพื่อคัดเลือกตัวแทนบริหารสิทธิประโยชน์อย่างเป็นทางการ (Official Sponsorship Agency) ของสมาคม ประจำปี พ.ศ. 2564-2571 (สิทธิในการบริหารสิทธิประโยชน์ของสมาคมกีฬาฟุตบอลฯ) นั้น
ทั้งนี้ ผลปรากฏว่าบริษัทเป็นผู้ชนะการยื่นข้อเสนอในการคัดเลือกตัวแทนบริหารสิทธิประโยชน์ของสมาคมกีฬาฟุตบอลฯ โดยได้รับสิทธิการจัดการด้านการขายและบริหารสิทธิประโยชน์ของสมาคมกีฬาฟุตบอลฯ เป็นระยะเวลาสัญญา 8 ปี ต่อเนื่องจากสัญญาฉบับปัจจุบันที่กำลังจะหมดลงในปี 2564